న్యూడిల్లీ : రాష్ట్రపతి ఎన్నికల కోలాహలం మొదలైంది. అధికారంలో ఉన్న ఎన్డీయే అభ్యర్థికి పోటీగా ఉమ్మడి అభ్యర్థిని నిలబెట్టేందుకు ప్రతిపక్షాలు ప్రయత్నాలు చేస్తున్నాయి.  ప్రతిపక్ష నేతల పరిశీలనలో ఉన్నవారిలో శరద్ యాదవ్కు మద్దతు ఎక్కువగా ఉండే అవకాశం కనిపిస్తోంది. రాజ్యాంగ విలువలను కాపాడగలిగే సామర్థ్యం ఆయనకు ఉన్నట్లు కొందరు చెప్తున్నారు.ప్రతిపక్షాల మధ్య ఏకాభిప్రాయాన్ని సాధించేందుకు కాంగ్రెస్ అధ్యక్షురాలు సోనియా గాంధీ చొరవ తీసుకున్నారు. జనతా దళ్ యునైటెడ్ అగ్ర నేత శరద్ యాదవ్, ఆ పార్టీకి చెందిన మరో అగ్ర నేత, బిహార్ ముఖ్యమంత్రి నితీశ్ కుమార్ ఇటీవలే సోనియాతో భేటీ అయ్యారు. జూలైలో జరిగే రాష్ట్రపతి ఎన్నికలో ప్రతిపక్షాల ఉమ్మడి అభ్యర్థిని నిలిపేందుకు కృషి చేయాలని కోరారు. అదేవిధంగా ఎన్సీపీ అధినేత శరద్ పవార్, సీపీఐ నేత డి. రాజా, సీపీఎం ప్రధాన కార్యదర్శి సీతారాం ఏచూరి కూడా సోనియాతో చర్చలు జరిపారు. రాష్ట్రపతి ఎన్నికలో ఉమ్మడి అభ్యర్థిని నిలపగలిగితే 2019 లోక్సభ ఎన్నికల సమయానికి మహా కూటమిని ఏర్పాటు చేయడానికి మార్గం సుగమమవుతుందని తెలిపారు.కాంగ్రెస్ ఉపాధ్యక్షుడు రాహుల్ గాంధీ కూడా ఉత్తర ప్రదేశ్ మాజీ ముఖ్యమంత్రి అఖిలేశ్ యాదవ్తో సంప్రదింపులు జరుపుతారని వార్తలు వస్తున్నాయి. అయితే ఇప్పటి వరకు ఉమ్మడి అభ్యర్థి ఎవరనే అంశంపై ఓ నిర్ణయం జరగలేదు. ఉత్తర ప్రదేశ్లో బీజేపీ ఘన విజయం సాధించడంతో సమాజ్వాదీ పార్టీ, బీఎస్పీ, ఎన్సీపీ, టీఎంసీ, బీజేడీ ఆందోళన చెందుతున్నాయి. బీజేపీ నిలిపే రాష్ట్రపతి అభ్యర్థిని ఓడించగలిగితే 2019 లోక్సభ ఎన్నికల సమయానికి ప్రతిపక్షాలు పుంజుకోగలుగుతాయని అంచనా వేస్తున్నాయి.దేశ రాజకీయాల్లో మందగమనంలో ఉన్న ఎన్సీపీ అధినేత శరద్ పవార్, ఎస్పీ మార్గదర్శకుడు ములాయం సింగ్ యాదవ్ తమ మనసులో రాష్ట్రపతి పదవిపై ఆశలు పెట్టుకుని ఉంటారని కొందరు అంటున్నారు. నవీన్ పట్నాయక్ నేతృత్వంలోని బీజేడీ గతంలో మోదీ ప్రభుత్వంపై మెతక వైఖరిని అవలంబించినప్పటికీ, ఇటీవల ప్రతిపక్షాలతో కలిసేందుకు ప్రయత్నిస్తోంది.జేడీయూ అగ్రనేత శరద్ యాదవ్ మాట్లాడుతూ బీజేపీకి వ్యతిరేకంగా ప్రతిపక్షాలన్నీ కలిసి రావాలంటే ఉమ్మడి అభ్యర్థిని బరిలోకి దించడం ఒక్కటే సరైన మార్గమని తెలిపారు. సాధ్యమైనన్ని ఎక్కువ పార్టీలను ఏక తాటిపైకి తీసుకొచ్చేందుకు తాము కృషి చేస్తున్నామన్నారు.
neudilly : rashtrapati ennikala kolahalam modalaindi. adhikaaramlo unna endeeye abhyardhiki potiigaa ummadi abhyardhini nilabettenduku pratipakshaalu prayatnaalu chestunnayi.  pratipaksha nethala pariseelanalo unnavaarilo sharad yaadavku maddatu ekkuvagaa unde avakaasam kanipistondi. raajyaamga viluvalanu kaapaadagalige saamarthyam aayanaku unnatlu kondaru cheptunnaaru.pratipakshaala madhya ekaabhipraayaanni saadhinchaenduku congress adhyakshuraalu sonia gaandhi chorava teesukunnaru. janata dal unaited agra netha sharad yadav, aa paarteeki chendina maro agra netha, bihar mukhyamantri niteesh kumar itivale soniatho bheti ayyaru. juulailoo jarige rashtrapati ennikalo pratipakshaala ummadi abhyardhini nilipenduku krushi cheyalani koraru. adevidhamgaa encpy adhinetha sharad pawar, cpi netha di. raja, cpm pradhaana kaaryadarsi siitaram echuri kuudaa soniatho charchalu jariparu. rashtrapati ennikalo ummadi abhyardhini nilapagaligite 2019 loksabha ennikala samayaniki mahaa kootamini erpaatu cheyadaaniki maargam sugamamavutundani telipaaru.congress upaadhyakshudu rahul gaandhi kuudaa uttara pradesh maji mukhyamantri akhilesh yaadavto sampradimpulu jaruputaarani vaartalu vastunnaayi. ayithe ippati varaku ummadi abhyarthi evarane amsampai oo nirnayam jaragaledu. uttara pradeshlo bgfa ghana vijayam saadhinchadamtho samajwadi party, bsp, encpy, tmc, bgd aandolana chendutunnayi. bgfa nilipe rashtrapati abhyardhini odinchagaligithe 2019 loksabha ennikala samayaniki pratipakshaalu punjukogalugutaayani anchana vestunnayi.desha rajakeeyaallo mandagamanamlo unna encpy adhinetha sharad pawar, espy maargadarsakudu mulayam sing yadav tama manasulo rashtrapati padavipai aasalu pettukuni untaarani kondaru antunnaru. naveen patnayak netrutvamloni bgd gatamlo modii prabhutvampai metaka vaikharini avalambinchinappatiki, iteevala pratipakshaalato kalisenduku prayatnistondi.jd agraneta sharad yadav maatlaadutuu beejeepeeki vyatirekamgaa pratipakshaalannii kalisi ravalante ummadi abhyardhini bariloki dinchadam okkate saraina maargamani telipaaru. saadhyamainanni ekkuva paarteelanu eka taatipaiki teesukochenduku taamu krushi chestunnamannaru.